Green Party (UK)
Green Party er et britisk politisk parti. Det blev stiftet i 1973 under navnet the People Party og ændrede senere sit navn til the Ecology Party, inden det fik sit nuværende navn i 1985. Som mange andre mindre partier i britisk politik bliver partiet straffet af valgsystemet med flertalsvang i enkeltmandskredse, trods stigende stemmetal på tværs af landet.
For et mindre parti klarede partiet sig fornuftigt ved en række andre valg fra 1989 og frem, med valg af mandater til Det Skotske Parlament og til Europaparlamentet. Partiet fik sit første rigtige gennembrud med valget af Caroline Lucas til Det Britiske Parlament i en valgkreds i Brighton i 2010. Hun fastholdt mandatet ved de efterfølgende parlamentsvalg i 2015, 2017 og 2019; hver gang med et forøget stemmetal.
Ud over miljø og klima som vigtige emner i partiets politiske program ligger det generelt på en centrum-venstre profil med modstand mod Conservative Party’s sparepolitik fra 2010. Den profil har tiltrukket mange skuffede vælgere fra Liberal Democratic Party og Labour Party.